b"\n_START_ARTICLE_\nHabitatge a Sant Feliu del Rac\xc3\xb3\n_START_SECTION_\nDescripci\xc3\xb3\n_START_PARAGRAPH_\nEs tracta d'un habitatge unifamiliar de tipus senyorial format per planta baixa i dos pisos dividits en la fa\xc3\xa7ana per cornises ornamentals. La decoraci\xc3\xb3 mostra una inclinaci\xc3\xb3 ver els elements de gust classicista. La fa\xc3\xa7ana principal presenta una distribuci\xc3\xb3 sim\xc3\xa8trica. Marquen l'eix de simetria la porta i les balconades dels pisos superiors, presentant a cada costat obertures. L'acabament de la fa\xc3\xa7ana, molt ornamentat, mostra un r\xc3\xa0fec considerable sobre el qual s'ha disposat una balustrada decorada amb elements de tipus vegetal. Destaca tamb\xc3\xa9 la decoraci\xc3\xb3 de les cantonades de l'edifici, concebuda com grans carreus quadrats decorats a l'interior amb relleu en forma de punta de diamant."